《太常引 和王治书仲安》
元代·安熙

求田问舍欲婆娑。算无地，不风波。胸次尽嵯峨。世间事、都能几多。登山临水，望花随柳，独此未消磨。便拟借行窝。正齐月、光风气和。

作者简介：安熙(公元一二六九年至一三一一年)字敬仲，号默庵，藁城人。生于元世祖至元六年，卒于武宗至大四年，年四十三岁。少慕刘因之名，欲从之游。因没，不果，乃从因门人乌冲问其绪说，尊信力行。家居教授，垂数十年；四方来学者，多有成就。熙作有默庵集五卷，《四库总目》行于世。